Zaha nærmer seg United-overgang
Zaha skal være enig med den engelske serielederen om en kontrakt fram til sommeren 2018, men vil bli lånt tilbake et Crystal Palace-lag på opprykksjakt ut inneværende sesong, melder BBC Sport. Ifølge den britiske statskanalen betaler Manchester United 88 millioner kroner nå, men overgangssummen kan potensielt øke til drøyt 130 millioner kroner, avhengig av antall kamper og suksess unggutten vil få og ha på Old Trafford. Selv kan Zaha vente seg en ukelønn på rundt 300.000 kroner i uken de neste fem og et halvt årene, skriver The Guardian. Han vil gjennomføre den obligatoriske medisinske sjekken i løpet av de neste 48 timene, melder Sky Sports. Zaha ble født i den ivorianske hovedstaden Abidjan i 1992, men bare fire år gammel emigrerte familien til London-forstaden Croydon. Han sluttet seg til Crystal Palace-systemet som 12-åring, og fikk sin førstelagsdebut i mars 2010. Fra og med 2010-2011-sesongen har han vært fast på laget, og har over 100 ligakamper under beltet, sin unge alder til tross. I november fikk han sin landslagsdebut som innbytter i 2-4 tapet mot Sverige på nye Friends Arena. Det er også ventet at han er med i Roy Hodgsons neste tropp som skal møte Brasil i februar. PS: Om Zaha-overgangen skulle gå i boks, vil han ikke være den eneste offensive United-spilleren som sendes på utlån i dette overgangsvinduet. I dag ble nemlig den italienske spissen Federico Macheda klar for tyske Stuttgart ut sesongen, melder manutd.com.
Flere engelske medier melder at Crystal Palace og Manchester United er enige om en overgang for vingen Wilfried Zaha (20) verdt drøyt 130 millioner kroner.